*Kitos reikšmės – Švč. Mergelės Marijos bažnyčia.*
Koordinatės: 54°31′32.88″ š. pl. 23°53′6.2″ r. ilg.﻿ / ﻿54.5258000°š. pl. 23.885056°r. ilg.﻿ / 54.5258000; 23.885056

|  Balbieriškio Rožinio Švč. Mergelės Marijos bažnyčia |
| --- |
|  |
| **Vyskupija** | Vilkaviškio |
| **Dekanatas** | Prienų |
| **Savivaldybė** | Prienų rajonas |
| **Gyvenvietė** | Balbieriškis |
| **Adresas** | Vilniaus g. 30 |
| **Statybinė medžiaga** | mūras |
| **Pastatyta** | 2018 m. |

**Balbieriškio Rožinio Švč. Mergelės Marijos bažnyčia** – bažnyčia, stovinti Balbieriškio šiaurėje, už 13 km į pietus nuo Prienų.

Interjeras

Istorija
--------

Pirmoji bažnyčia pastatyta iki 1520 m. Mirus klebonui, apie 1600 m. sunaikinti bažnyčios dokumentai.

1612 m. pastatyta nauja bažnyčia, į kurią Balbieriškio dvaro savininkas pakvietė evangelikų reformatų kunigą. Reformatams paskirtos buvusios katalikų bažnyčios valdos su Nešeikių kaimu. Katalikai, vadovaujami Merkinės klebono Petro Ramulavičiaus, 1632 m. vasario 10 d. užėmė Balbieriškio bažnyčią ir kleboniją. 1644 m. bažnyčia priteista katalikams.

1674 m. minima statoma bažnyčia. Joje 1871 m. pradėta giedoti ir pamokslai sakyti lietuviškai. Pagal inžinieriaus Bronislovo Žochovskio projektą 1884–1888 m. pastatyta medinė bažnyčia. 1907 m. pradžioje įkurtas „Žiburio" draugijos skyrius, įsteigta biblioteka - skaitykla. Klebono Motiejaus Brazausko rūpesčiu bažnyčia 1911–1912 m. suremontuota.

1915 m. į Rusiją išvežti 3 varpai, rugpjūčio mėn. bažnyčia apardyta. Ją suremontavo iš Rusijos grįžęs klebonas Juozas Rudaitis. 1927 m. suremontuotas bokštas. 1944 m. bažnyčia sužalota, 1956 m. gerokai remontuota, pakeistos bokštų sijos.

2013 m. naktį iš rugpjūčio 7 į rugpjūčio 8 d. bažnyčia visiškai sudegė.

Architektūra
------------

Bažnyčia buvo stačiakampio plano, tribokštė, trinavė, su apside. Šventoriaus tvora akmenų mūro.

Bažnyčios atstatymas
--------------------

2015 m. kovo mėn. Prienų rajono savivaldybėje arch. Vilius Urbonas Balbieriškio bendruomenės atstovams pristatė pirminius naujosios Balbieriškio bažnyčios planus. Naujoji bažnyčia šiek tiek siauresnė ir trumpesnė. Vienas didžiausių ir ryškiausių pokyčių – anksčiau buvusius du bokštus pakeitė panašaus aukščio vienas. Pati bažnyčia tvirtesnė, sienos trisluoksnio plytų mūro. Bažnyčios bei bokšto stogus dengia keraminės čerpės. Naujoji bažnyčia pašventinta 2018 m. kovo 3 d.

Naujosios bažnyčios fundatoriumi buvo bevielių technologijų įmonės „Teltonika" steigėjas ir savininkas Arvydas Paukštys. Atstatymui skyręs 1 mln. Eur, A. Paukštys tapo pirmuoju nacionaliniu mecenatu Lietuvoje.

Galerija
--------

### Buvusi bažnyčia

* Istorinės Balbieriškio medinės bažnyčios fasadas 2008 vasarąIstorinės Balbieriškio medinės bažnyčios fasadas 2008 vasarą
* Bažnyčia iš galoBažnyčia iš galo
* Švč. Mergelės Marijos statula virš įėjimo į bažnyčiąŠvč. Mergelės Marijos statula virš įėjimo į bažnyčią
* Iš vidausIš vidaus
* Bažnyčia iš toloBažnyčia iš tolo
* Po gaisro, 2014 m. sausįPo gaisro, 2014 m. sausį

### Naujoji bažnyčia

* Statoma bažnyčia, 2017 m. spalįStatoma bažnyčia, 2017 m. spalį
* Pašventinta bažnyčia, 2018 m. kovąPašventinta bažnyčia, 2018 m. kovą
* Bažnyčia 2018 m. (laikinos durys, fasado niša be skulptūros)Bažnyčia 2018 m. (laikinos durys, fasado niša be skulptūros)
* Sutvarkyta bažnyčios aplinka, 2019 m.Sutvarkyta bažnyčios aplinka, 2019 m.
* Šventoriaus dalisŠventoriaus dalis
* Atnaujinta koplytėlė šventoriaus kampeAtnaujinta koplytėlė šventoriaus kampe
* Vargonų chorasVargonų choras

Šaltiniai
---------

1. ↑  „Naktį Prienų rajone siautusi ugnis visiškai sunaikino Balbieriškio bažnyčią, dviem ugniagesiams prireikė medikų pagalbos" (Lietuvių k.). 15min. 2013-08-08. Nuoroda tikrinta 2013-08-08.`{{cite web}}`: CS1 priežiūra: Neatpažinta kalba (link)
2. ↑  Jau ryškėja naujosios Balbieriškio bažnyčios planas ir vaizdas
3. ↑  D. Baronienė, „Lietuvos žinios" (2018-03-03): Balbieriškis pasistatė bažnyčią Archyvuota kopija 2018-03-04 iš Wayback Machine projekto.; tikrinta 2018-03-03
4. ↑  A. Jašinskienė, "Verslo žinios" (2018-11-28): Pirmuoju nacionaliniu mecenatu tapo „Teltonikos" savininkas; tikrinta 2020-03-02

Nuorodos
--------

|  |  |
| --- | --- |
|  | **Vikiteka: Balbieriškio Rožinio Švč. Mergelės Marijos bažnyčia** – vaizdinė ir garsinė medžiaga  |

* Balbieriškio Rožinio Švč. Mergelės Marijos parapija